Doni Monardo

Doni Monardo (10 Mèi 1963 – 3 Dèsèmber 2023) panèka purnawirawan TNI-AD sè palèng akhèr sabellunna sèdhâ nengghu' jabadhân mènangka Katowa Omom Persatowân Purnawirawan TNI AD. Nalèka adinas, abâ'na ampon nengghu' jabadhân mènangka Komandan Pasukan Pengamanan Prèsidèn bân sè palèng akhèr nengghu' jabadhân mènangka Kopala Badan Nasional Penanggulangan Bencana (BNPB). Abâ'na èyangkat jhughân ḍhâḍḍhi Komisaris Utama MIND ID bân Inalum sareng Menteri BUMN Erick Thohir neng tangghâl 10 Juni 2021 lèbât rapat omom sè negghu' saham taonan Inalum. Âbâ'na nengghu' jabadhân ghânèka kantos sèdhâ neng tangghâl 3 Dèsèmber 2023.

Doni panèka lulusân Akademi Militèr (1985) sè asalla ḍâri kacabhângan Infanteri (Kopassus). Jâbadhân kamilitèran sè palèng akhèr ḍâri jènderal bintang tello panèka mènangka Sekretaris Jenderal Dewan Ketahanan Nasional. Sajjhek bulân Fèbruwari 2022, Doni nengghu' jabadhân mènangka Katowa Panguros Pusat Persatuan Purnawirawan TNI AD (PPAD) pèriode 2021–2026. Pangokohan PPAD è masa Doni èlakonè sareng Kopala Staf TNI Angkatan Darat (KSAD) Jènderal TNI Dudung Abdurachman neng Markas Rajâ TNI-AD, Jakarta Pusat. Salaèn ghânèka, abâ'na panèka pottra daèra ḍâri Somattra Bârâ' sè adârâ camporan ḍâri Lintau Buo, Tana Datar bân Songai Tarab, Tana Datar.

 Kaoḍi'ân 
Abâ'na èlahèraghi è Cimahi, Jhâbhâ Bârâ’, tangghâl 10 Mèi 1963. Adârâ aslè Minang. Ramana, Lètkol CPM Nasrul Saad, asalla ḍâri Lintau, Kabupatèn Tana Datar, bân èbhuna, Roeslina, ḍâri Nagari Sungai Tarab, Tana Datar. Polana ramana panèka prajurit, ḍhâḍḍhi Doni jhughân nuro’ ada-pinda.

 Sombher